《水云深处》
明代·史谨

一室如舟住水云，四边芦苇接苍旻。浑无田产供王赋，只有渔郎作故人。

蘋汎晴光鸥卧雪，波涵秋影雁来宾。明朝去约乘槎叟，醉过柴门莫厌频。

作者简介：明苏州府昆山人，字公谨，号吴门野樵。洪武中谪居云南，以荐为应天府推官，迁湘阴县丞。罢官后，侨居南京。性高洁，喜吟咏，工绘画。筑独醉亭，卖药自给。有《独醉亭诗集》。